erhwenkuo/poetry-chinese-zhtw huggingface dataset:
贈休糧僧
作者：杜荀鶴（唐）

自言因病學休糧，本意非求不死方。徒有至人傳道術，爭似吾師無一事，穩披雲衲坐藤床。
維揚春日再遇孫侍禦
作者：杜荀鶴（唐）

本為榮家不為身，讀書誰料轉家貧。三年行卻千山路，多情禦史應嗟見，未上青雲白髮新。
亂後宿南陵廢寺寄沈明府
作者：杜荀鶴（唐）

只共寒燈坐到明，塞鴻沖雪一聲聲。亂時為客無人識，男兒仗劍酬恩在，未肯徒然過一生。
投鄭先輩
作者：杜荀鶴（唐）

匣中長劍未酬恩，不遇男兒不合論。悶向酒杯吞日月，兩鬢欲斑三百首，更教裝寫傍誰門。
途中有作
作者：杜荀鶴（唐）

無論南北與西東，名利牽人處處同。枕上事仍多馬上，百歲此身如且健，大家閑作臥雲翁。
和舍弟題書堂
作者：杜荀鶴（唐）

兄弟將知大自強，亂時同葺讀書堂。巖泉遇雨多還鬧，團圓便是家肥事，何必盈倉與滿箱。
送蜀客遊維揚
作者：杜荀鶴（唐）

見說西川景物繁，維揚景物勝西川。青春花柳樹臨水，送君懶問君回日，才子風流正少年。
旅寓
作者：杜荀鶴（唐）

暗算鄉程隔數州，欲歸無計淚空流。已違骨肉來時約，去年今日還如此，似與青春有舊仇。
途中春
作者：杜荀鶴（唐）

年光身事旋成空，畢竟何門遇至公。人世鶴歸雙鬢上，一醉未醒花又落，故鄉回首楚關東。
維揚冬末寄幕中二從事
作者：杜荀鶴（唐）

江上數株桑棗樹，自從離亂更荒涼。那堪旅館經殘臘，故人多在芙蓉幕，應笑孜孜道未光。
辭鄭員外入關
作者：杜荀鶴（唐）

男兒三十尚蹉跎，未遂青雲一桂科。在客易為銷歲月，長把行藏信天道，不知天道竟如何。
書齋即事
作者：杜荀鶴（唐）

時清只合力為儒，不可家貧與善疏。賣卻屋邊三畝地，鄉里老農多見笑，不知稽古勝耕鋤。
雋陽道中
作者：杜荀鶴（唐）

客路客路何悠悠，蟬聲向背槐花愁。爭知百歲不百歲，輸他江上垂綸者，只在船中老便休。
入關因別舍弟
作者：杜荀鶴（唐）

吾今別汝汝聽言，去住人情足可安。百口度荒均食易，天道不欺心意是，帝鄉吾土一般般。
贈彭蠡釣者
作者：杜荀鶴（唐）

偏坐漁舟出葦林，葦花零落向秋深。只將波上鷗為侶，若教我似君閑放，贏得湖山到老吟。
送友人入關
作者：杜荀鶴（唐）

此去青雲莫更疑，出人才行足人知。況當朝野搜賢日，我今不得同君去，兩鬢霜欺桂一枝。
送友人宰潯陽
作者：杜荀鶴（唐）

高興那言去路長，非君不解愛潯陽。有時猿鳥來公署，陶潛舊隱依稀在，好繼高蹤結草堂。
秋日臥病
作者：杜荀鶴（唐）

浮世浮名能幾何，致身流落向天涯。少年心壯輕為客，不堪吟罷西風起，黃葉滿庭寒日斜。
敘吟
作者：杜荀鶴（唐）

多慚到處有詩名，轉覺吟詩僻性成。度水卻嫌船著岸，未合白頭今已白，自知非為別愁生。
行次滎陽卻寄諸弟
作者：杜荀鶴（唐）

難把歸書說遠情，奉親多闕拙為兄。早知寸祿榮家晚，如今已作長安計，只得辛勤取一名。
登石壁禪師水閣有作
作者：杜荀鶴（唐）

石壁早聞僧說好，今來偏與我相宜。有山有水堪吟處，畫人畫得從他畫，六幅應輸八句詩。
贈袒肩和尚
作者：杜荀鶴（唐）

山衣草屐染莓苔，雙眼猶慵向俗開。若比吾師居世上，乘醉吟詩問禪理，為誰須去為誰來。
閒居即事
作者：杜荀鶴（唐）

形覺清羸道覺肥，竹門前徑靜相宜。一壺村酒無求處，一枝仙桂如攀得，只此山前是老期。
自敘
作者：杜荀鶴（唐）

酒甕琴書伴病身，熟諳時事樂於貧。寧為宇宙閑吟客，平生肺腑無言處，白髮吾唐一逸人。
空閒二公遞以禪律相鄙因而解之
作者：杜荀鶴（唐）

一教誰雲闢二途，律禪禪律智歸愚。念珠在手隳禪衲，有無無有師窮取，山到平來海亦枯。
寄溫州朱尚書並呈軍倅崔太博
作者：杜荀鶴（唐）

永嘉名郡昔推名，連屬荀家弟與兄。教化靜師龔渤海，今日老輸崔博士，不妨疏逸伴雙旌。
恩門致書遠及山居因獻之
作者：杜荀鶴（唐）

時難轉覺保身難，難向師門欲繼顏。若把白衣輕易脫，必許酬恩酬未晚，且須容到九華山。
寄溫州崔博士
作者：杜荀鶴（唐）

懷君勞我寫詩情，窣窣陰風有鬼聽。縣宰不仁工部餓，好向賢侯話吟侶，莫教辜負少微星。
李昭象雲與二三同人見訪有寄
作者：杜荀鶴（唐）

得君書後病顏開，雲拉同人訪我來。在路不妨沖雨雪，貧舍款賓無別物，止於空戰大尊罍。
自江西歸九華
作者：杜荀鶴（唐）

他鄉終日憶吾鄉，及到吾鄉值亂荒。雲外好山看不見，許大乾坤吟未了，揮鞭回首出陵陽。
和友人見題山居水閣八韻
作者：杜荀鶴（唐）

池閣初成眼豁開，眼前霽景屬微才。試攀簷果猿先見，南昌一榻延徐孺，楚國千鐘逼老萊。未稱執鞭奔紫陌，鑒己每將天作鏡，陶情常以海為杯。和君詩句吟聲大，
登高望洛城作
作者：韋應物（唐）

高臺造雲端，遐瞰週四垠。雄都定鼎地，勢據萬國尊。河嶽出雲雨，土圭酌乾坤。舟通南越貢，城背北邙原。帝宅夾清洛，丹霞捧朝暾。蔥蘢瑤臺榭，窈窕雙闕門。十載構屯難，兵戈若雲屯。膏腴滿榛蕪，比屋空毀垣。聖主乃東眷，俾賢拯元元。熙熙居守化，泛泛太府恩。至損當受益，苦寒必生溫。平明四城開，稍見市井喧。坐感理亂跡，永懷經濟言。吾生自不達，空鳥何翩翻。天高水流遠，日晏城郭昏。裴回訖旦夕，聊用寫憂煩。
同德寺閣集眺
作者：韋應物（唐）

芳節欲雲晏，遊遨樂相從。高閣照丹霞，飀飀含遠風。寂寥氛氳廓，超忽神慮空。旭日霽皇州，岧嶢見兩宮。嵩少多秀色，群山莫與崇。三川浩東注，瀍澗亦來同。陰陽降大和，宇宙得其中。舟車滿川陸，四國靡不通。舊堵今既葺，庶氓亦已豐。周覽思自奮，行當遇時邕。
登寶意寺上方舊遊
作者：韋應物（唐）

翠嶺香臺出半天，萬家煙樹滿晴川。諸僧近住不相識，坐聽微鐘記往年。
登樂遊廟作
作者：韋應物（唐）

高原出東城，鬱鬱見鹹陽。上有千載事，乃自漢宣皇。頹壖久淩遲，陳跡翳丘荒。春草雖複綠，驚風但飄揚。周覽京城內，雙闕起中央。微鐘何處來，暮色忽蒼蒼。歌吹喧萬井，車馬塞康莊。昔人豈不爾，百世同一傷。歸當守沖漠，跡寓心自忘。
登西南岡卜居遇雨尋竹浪至灃壖縈帶數裡清流茂樹雲物可賞
作者：韋應物（唐）

登高創危構，林表見川流。微雨颯已至，蕭條川氣秋。下尋密竹盡，忽曠沙際遊。紆曲水分野，綿延稼盈疇。寒花明廢墟，樵牧笑榛丘。雲水成陰澹，竹樹更清幽。適自戀佳賞，複茲永日留。
灃上與幼遐月夜登西岡玩花
作者：韋應物（唐）

置酒臨高隅，佳人自城闕。已玩滿川花，還看滿川月。花月方浩然，賞心何由歇。
臺上遲客
作者：韋應物（唐）

高臺一悄望，遠樹間朝暉。但見東西騎，坐令心賞違。始霽郊原綠，暮春啼鳥稀。徒然對芳物，何能獨醉歸。
登樓
作者：韋應物（唐）

茲樓日登眺，流歲暗蹉跎。坐厭淮南守，秋山紅樹多。
善福寺閣
作者：韋應物（唐）

殘霞照高閣，青山出遠林。晴明一登望，瀟灑此幽襟。
樓中月夜
作者：韋應物（唐）

端令倚懸檻，長望抱沉憂。寧知故園月，今夕在茲樓。衰蓮送餘馥，華露湛新秋。坐見蒼林變，清輝愴已休。
寒食後北樓作
作者：韋應物（唐）

園林過新節，風花亂高閣。遙聞擊鼓聲，蹴鞠軍中樂。
西樓
作者：韋應物（唐）

高閣一長望，故園何日歸。煙塵擁函穀，秋雁過來稀。
夜望
作者：韋應物（唐）

南樓夜已寂，暗鳥動林間。不見城郭事，沉沉唯四山。
晚登郡閣
作者：韋應物（唐）

悵然高閣望，已掩東城關。春風偏送柳，夜景欲沉山。
登重玄寺閣
作者：韋應物（唐）

時暇陟雲構，晨霽澄景光。始見吳都大，十裡鬱蒼蒼。山川表明麗，湖海吞大荒。合遝臻水陸，駢闐會四方。俗繁節又暄，雨順物亦康。禽魚各翔泳，草木遍芬芳。於茲省氓俗，一用勸農桑。誠知虎符忝，但恨歸路長。
觀早朝
作者：韋應物（唐）

伐鼓通嚴城，車馬溢廣躔。煌煌列明燭，朝服照華鮮。金門杳深沉，尚聽清漏傳。河漢忽已沒，司閽啟晨關。丹殿據龍首，崔嵬對南山。寒生千門裡，日照雙闕間。禁旅下成列，爐香起中天。輝輝睹明聖，濟濟行俊賢。愧無鴛鷺姿，短翮空飛還。誰當假毛羽，雲路相追攀。
陪元侍禦春遊
作者：韋應物（唐）

何處醉春風，長安西複東。不因俱罷職，豈得此時同。貰酒宣平裡，尋芳下苑中。往來楊柳陌，猶避昔年驄。
遊龍門香山泉
作者：韋應物（唐）

山水本自佳，遊人已忘慮。碧泉更幽絕，賞愛未能去。潺湲寫幽磴，繚繞帶嘉樹。激轉忽殊流，歸泓又同注。羽觴自成玩，永日亦延趣。靈草有時香，仙源不知處。還當候圓月，攜手重遊寓。
龍門遊眺
作者：韋應物（唐）

鑿山導伊流，中斷若天闢。都門遙相望，佳氣生朝夕。素懷出塵意，適有攜手客。精舍繞層阿，千龕鄰峭壁。緣雲路猶緬，憩澗鐘已寂。花樹發煙華，淙流散石脈。長嘯招遠風，臨潭漱金碧。日落望都城，人間何役役。
洛都遊寓
作者：韋應物（唐）

東風日已和，元化亮無私。草木同時植，生條有高卑。罷官守園廬，豈不懷渴饑。窮通非所幹，侷促當何為。佳辰幸可遊，親友亦相追。朝從華林宴，暮返東城期。掇英出蘭皋，玩月步川坻。軒冕誠可慕，所憂在縶維。
再遊龍門懷舊侶
作者：韋應物（唐）

兩山鬱相對，晨策方上幹。靄靄眺都城，悠悠俯清瀾。邈矣二三子，茲焉屢遊盤。良時忽已周，獨往念前歡。好鳥始雲至，眾芳亦未闌。遇物豈殊昔，慨傷自有端。
莊嚴精舍遊集
作者：韋應物（唐）

良遊因時暇，乃在西南隅。綠煙凝層城，豐草滿通衢。精舍何崇曠，煩局一弘舒。架虹施廣蔭，構雲眺八區。即此塵境遠，忽聞幽鳥殊。新林泛景光，叢綠含露濡。永日亮難遂，平生少歡娛。誰能遽還歸，幸與高士俱。
府舍月遊
作者：韋應物（唐）

官舍耿深夜，佳月喜同遊。橫河俱半落，泛露忽驚秋。散彩疏群樹，分規澄素流。心期與浩景，蒼蒼殊未收。
任鄠令渼陂遊眺
作者：韋應物（唐）

野水灩長塘，煙花亂晴日。氤氳綠樹多，蒼翠千山出。遊魚時可見，新荷尚未密。屢往心獨閑，恨無理人術。
西郊遊矚
作者：韋應物（唐）

東風散餘冱，陂水淡已綠。煙芳何處尋，杳藹春山曲。新禽哢暄節，晴光泛嘉木。一與諸君遊，華觴忻見屬。
再遊西郊渡
作者：韋應物（唐）

水曲一追遊，遊人重懷戀。嬋娟昨夜月，還向波中見。驚禽棲不定，流芳寒未遍。攜手更何時，佇看花似霰。
月溪與幼遐、君貺同遊
作者：韋應物（唐）

岸筱覆回溪，回溪曲如月。沉沉水容綠，寂寂流鶯歇。淺石方淩亂，遊禽時出沒。半雨夕陽霏，緣源雜花發。明晨重來此，同心應已闕。
與幼遐、君貺兄弟同遊白家竹潭
作者：韋應物（唐）

清賞非素期，偶遊方自得。前登絕嶺險，下視深潭黑。密竹已成暮，歸雲殊未極。春鳥依穀暄，紫蘭含幽色。已將芳景遇，複款平生憶。終念一歡別，臨風還默默。
秋夕西齋與僧神靜遊
作者：韋應物（唐）

晨登西齋望，不覺至夕曛。正當秋夏交，原野起煙氛。坐聽涼飆舉，華月稍披雲。漠漠山猶隱，灩灩川始分。物幽夜更殊，境靜興彌臻。息機非傲世，於時乏嘉聞。究空自為理，況與釋子群。
觀田家
作者：韋應物（唐）

微雨眾卉新，一雷驚蟄始。田家幾日閑，耕種從此起。丁壯俱在野，場圃亦就理。歸來景常晏，飲犢西澗水。饑劬不自苦，膏澤且為喜。倉廩無宿儲，徭役猶未已。方慚不耕者，祿食出閭裡。
園亭覽物
作者：韋應物（唐）

積雨時物變，夏綠滿園新。殘花已落實，高筍半成筠。守此幽棲地，自是忘機人。
觀灃水漲
作者：韋應物（唐）

夏雨萬壑湊，灃漲暮渾渾。草木盈川穀，澶漫一平吞。槎梗方彌泛，濤沫亦洪翻。北來注涇渭，所過無安源。雲嶺同昏黑，觀望悸心魂。舟人空斂棹，風波正自奔。
陪王卿郎中游南池
作者：韋應物（唐）

鵷鴻俱失侶，同為此地遊。露浥荷花氣，風散柳園秋。煙草凝衰嶼，星漢泛歸流。林高初上月，塘深未轉舟。清言屢往復，華樽始獻酬。終憶秦川賞，端坐起離憂。
南園陪王卿遊矚
作者：韋應物（唐）

形跡雖拘檢，世事澹無心。郡中多山水，日夕聽幽禽。幾閣文墨暇，園林春景深。雜花芳意散，綠池暮色沉。君子有高躅，相攜在幽尋。一酌何為貴，可以寫沖襟。
遊西山
作者：韋應物（唐）

時事方擾擾，幽賞獨悠悠。弄泉朝涉澗，採石夜歸州。揮翰題蒼峭，下馬曆嵌丘。所愛唯山水，到此即淹留。
春遊南亭
作者：韋應物（唐）

川明氣已變，巖寒雲尚擁。南亭草心綠，春塘泉脈動。景煦聽禽響，雨餘看柳重。逍遙池館華，益愧專城寵。
再遊西山
作者：韋應物（唐）

南譙古山郡，信是高人居。自歎乏弘量，終朝親簿書。於時忽命駕，秋野正蕭疏。積逋誠待責，尋山亦有餘。測測石泉冷，曖曖煙穀虛。中有釋門子，種果結茅廬。出身厭名利，遇境即躊躇。守直雖多忤，視險方晏如。況將塵埃外，襟抱從此舒。
遊靈巖寺
作者：韋應物（唐）

始入松路永，獨忻山寺幽。不知臨絕檻，乃見西江流。吳岫分煙景，楚甸散林丘。方悟關塞眇，重軫故園愁。聞鐘戒歸騎，憩澗惜良遊。地疏泉穀狹，春深草木稠。茲焉賞未極，清景期杪秋。
與盧陟同遊永定寺北池僧齋
作者：韋應物（唐）

密竹行已遠，子規啼更深。綠池芳草氣，閑齋春樹陰。晴蝶飄蘭徑，遊蜂繞花心。不遇君攜手，誰複此幽尋。
遊溪
作者：韋應物（唐）

野水煙鶴唳，楚天雲雨空。玩舟清景晚，垂釣綠蒲中。落花飄旅衣，歸流澹清風。緣源不可極，遠樹但青蔥。
遊開元精舍
作者：韋應物（唐）

夏衣始輕體，遊步愛僧居。果園新雨後，香臺照日初。綠陰生晝靜，孤花表春餘。符竹方為累，形跡一來疏。
襄武館遊眺
作者：韋應物（唐）

州民知禮讓，訟簡得遨遊。高亭憑古地，山川當暮秋。是時粳稻熟，西望盡田疇。仰恩慚政拙，念勞喜歲收。澹泊風景晏，繚繞雲樹幽。節往情惻惻，天高思悠悠。嘉賓幸雲集，芳樽始淹留。還希習池賞，聊以駐鳴騶。
秋景詣琅琊精舍
作者：韋應物（唐）

屢訪塵外跡，未窮幽賞情。高秋天景遠，始見山水清。上陟巖殿憩，暮看雲壑平。蒼茫寒色起，迢遞晚鐘鳴。意有清夜戀，身為符守嬰。悟言緇衣子，蕭灑中林行。
同韓郎中閒庭南望秋景
作者：韋應物（唐）

朝下抱餘素，地高心本閑。如何趨府客，罷秩見秋山。疏樹共寒意，遊禽同暮還。因君悟清景，西望一開顏。
慈恩精舍南池作
作者：韋應物（唐）

清境豈雲遠，炎氛忽如遺。重門布綠陰，菡萏滿廣池。石發散清淺，林光動漣漪。緣崖摘紫房，扣檻集靈龜。浥浥餘露氣，馥馥幽襟披。積喧忻物曠，耽玩覺景馳。明晨複趨府，幽賞當反思。
雨夜宿清都觀
作者：韋應物（唐）

靈飆動閶闔，微雨灑瑤林。複此新秋夜，高閣正沉沉。曠歲恨殊跡，茲夕一披襟。洞戶含涼氣，網軒構層陰。況自展良友，芳樽遂盈斟。適悟委前妄，清言怡道心。豈戀腰間綬，如彼籠中禽。
善福精舍秋夜遲諸君
作者：韋應物（唐）

廣庭獨閒步，夜色方湛然。丹閣已排雲，皓月更高懸。繁露降秋節，蒼林鬱芊芊。仰觀天氣涼，高詠古人篇。撫己亮無庸，結交賴群賢。屬予翹思時，方子中夜眠。相去隔城闕，佳期屢徂遷。如何日夕待，見月三四圓。
東郊
作者：韋應物（唐）

吏舍局終年，出郊曠清曙。楊柳散和風，青山澹吾慮。依叢適自憩，緣澗還複去。微雨靄芳原，春鳩鳴何處。樂幽心屢止，遵事蹟猶遽。終罷斯結廬，慕陶真可庶。
秋郊作
作者：韋應物（唐）

清露澄境遠，旭日照林初。一望秋山淨，蕭條形跡疏。登原忻時稼，採菊行故墟。方願沮溺耦，淡泊守田廬。
行寬禪師院
作者：韋應物（唐）

北望極長廊，斜扉映叢竹。亭午一來尋，院幽僧亦獨。唯聞山鳥啼，愛此林下宿。
神靜師院
作者：韋應物（唐）

青苔幽巷遍，新林露氣微。經聲在深竹，高齋獨掩扉。憩樹愛嵐嶺，聽禽悅朝暉。方耽靜中趣，自與塵事違。
精舍納涼
作者：韋應物（唐）

山景寂已晦，野寺變蒼蒼。夕風吹高殿，露葉散林光。清鐘始戒夜，幽禽尚歸翔。誰複掩扉臥，不詠南軒涼。
藍嶺精舍
作者：韋應物（唐）

石壁精舍高，排雲聊直上。佳遊愜始願，忘險得前賞。崖傾景方晦，穀轉川如掌。綠林含蕭條，飛閣起弘敞。道人上方至，清夜還獨往。日落群山陰，天秋百泉響。所嗟累已成，安得長偃仰。
道晏寺主院
作者：韋應物（唐）

北鄰有幽竹，潛筠穿我廬。往來地已密，心樂道者居。殘花回往節，輕條蔭夏初。聞鐘北窗起，嘯傲永日餘。
義演法師西齋
作者：韋應物（唐）

結茅臨絕岸，隔水聞清磬。山水曠蕭條，登臨散情性。稍指緣原騎，還尋汲澗徑。長嘯倚亭樹，悵然川光暝。
澄秀上座院
作者：韋應物（唐）

繚繞西南隅，鳥聲轉幽靜。秀公今不在，獨禮高僧影。林下器未收，何人適煮茗。
至西峰蘭若受田婦饋
作者：韋應物（唐）

攀崖複緣澗，遂造幽人居。鳥鳴泉穀暖，土起萌甲舒。聊登石樓憩，下玩潭中魚。田婦有嘉獻，潑撒新歲餘。常怪投錢飲，事與賢達疏。今我何為答，鰥寡慾焉如。
曇智禪師院
作者：韋應物（唐）

高年不復出，門徑眾草生。時夏方新雨，果藥發餘榮。疏澹下林景，流暮幽禽情。身名兩俱遣，獨此野寺行。
起度律師同居東齋院
作者：韋應物（唐）

釋子喜相偶，幽林俱避喧。安居同僧夏，清夜諷道言。對閣景恆晏，步庭陰始繁。逍遙無一事，松風入南軒。
遊琅琊山寺
作者：韋應物（唐）

受命恤人隱，茲遊久未遑。鳴騶響幽澗，前旌耀崇岡。青冥臺砌寒，綠縟草木香。填壑躋花界，疊石構雲房。經制隨巖轉，繚繞豈定方。新泉洩陰壁，高蘿蔭綠塘。攀林一棲止，飲水得清涼。物累誠可遣，疲氓終未忘。還歸坐郡閣，但見山蒼蒼。
同越琅琊山
作者：韋應物（唐）

石門有雪無行跡，松壑凝煙滿眾香。餘食施庭寒鳥下，破衣掛樹老僧亡。
詣西山深師
作者：韋應物（唐）

曹溪舊弟子，何緣住此山。世有徵戰事，心將流水閑。掃林驅虎出，宴坐一林間。藩守甯為重，擁騎造雲關。
尋簡寂觀瀑布
作者：韋應物（唐）

躡石欹危過急澗，攀崖迢遞弄懸泉。猶將虎竹為身累，欲付歸人絕世緣。
簡寂觀西澗瀑布下作
作者：韋應物（唐）

淙流絕壁散，虛煙翠澗深。叢際松風起，飄來灑塵襟。窺蘿玩猿鳥，解組傲雲林。茶果邀真侶，觴酌洽同心。曠歲懷茲賞，行春始重尋。聊將橫吹笛，一寫山水音。
遊南齋
作者：韋應物（唐）

池上鳴佳禽，僧齋日幽寂。高林晚露清，紅藥無人摘。春水不生煙，荒岡筠翳石。不應朝夕遊，良為蹉跎客。
南園
作者：韋應物（唐）

清露夏天曉，荒園野氣通。水禽遙泛雪，池蓮迥披紅。幽林詎知暑，環舟似不窮。頓灑塵喧意，長嘯滿襟風。
西亭
作者：韋應物（唐）

亭宇麗朝景，簾牖散暄風。小山初構石，珍樹正然紅。弱藤已扶樹，幽蘭欲成叢。芳心幸如此，佳人時不同。
夏景園廬
作者：韋應物（唐）

群木晝陰靜，北窗涼氣多。閒居逾時節，夏雲已嵯峨。搴葉愛繁綠，緣澗弄驚波。豈為論夙志，對此青山阿。
夏至避暑北池
作者：韋應物（唐）

晝晷已雲極，宵漏自此長。未及施政教，所憂變炎涼。公門日多暇，是月農稍忙。高居念田裡，苦熱安可當。亭午息群物，獨遊愛方塘。門閉陰寂寂，城高樹蒼蒼。綠筠尚含粉，圓荷始散芳。於焉灑煩抱，可以對華觴。
題從侄成緒西林精舍書齋
作者：韋應物（唐）

棲身齒多暮，息心君獨少。慕謝始精文，依僧欲觀妙。冽泉前階注，清池北窗照。果藥雜芬敷，松筠疏蒨峭。屢躋幽人境，每肆芳辰眺。採慄玄猿窟，擷芝丹林嶠。紵衣豈寒禦，蔬食非饑療。雖甘巷北單，豈塞青紫耀。郡有優賢榻，朝編貢士詔。欲同朱輪載，勿憚移文誚。
題鄭弘憲侍禦遺愛草堂
作者：韋應物（唐）

居士近依僧，青山結茅屋。疏鬆映嵐晚，春池含苔綠。繁華冒陽嶺，新禽響幽谷。長嘯攀喬林，慕茲高世躅。
同元錫題琅琊寺
作者：韋應物（唐）

適從郡邑喧，又茲三伏熱。山中清景多，石罅寒泉潔。花香天界事，松竹人間別。殿分嵐嶺明，磴臨懸壑絕。昏旭窮陟降，幽顯盡披閱。嶔駭風雨區，寒知龍蛇穴。情虛澹泊生，境寂塵妄滅。經世豈非道，無為厭車轍。
題鄭拾遺草堂
作者：韋應物（唐）

借地結茅棟，橫竹掛朝衣。秋園雨中綠，幽居塵事違。陰井夕蟲亂，高林霜果稀。子有白雲意，構此想巖扉。
蘇端、薛複筵簡薛華醉歌
作者：杜甫（唐）

文章有神交有道，端複得之名譽早。愛客滿堂盡豪翰，千里猶殘舊冰雪，百壺且試開懷抱。垂老惡聞戰鼓悲，坐中薛華善醉歌，歌辭自作風格老。近來海內為長句，諸生頗盡新知樂，萬事終傷不自保。氣酣日落西風來，忽憶雨時秋井塌，古人白骨生青苔，如何不飲令心哀。
晦日尋崔戢、李封
作者：杜甫（唐）

朝光入甕牖，屍寢驚敝裘。起行視天宇，春氣漸和柔。興來不暇懶，今晨梳我頭。出門無所待，徒步覺自由。杖藜複恣意，免值公與侯。晚定崔李交，會心真罕儔。每過得酒傾，二宅可淹留。喜結仁裡歡，況因令節求。李生園欲荒，舊竹頗修修。引客看掃除，隨時成獻酬。崔侯初筵色，已畏空尊愁。未知天下士，至性有此不。草牙既青出，蜂聲亦暖遊。思見農器陳，何當甲兵休。上古葛天民，不貽黃屋憂。至今阮籍等，熟醉為身謀。威鳳高其翔，長鯨吞九洲。地軸為之翻，百川皆亂流。當歌欲一放，淚下恐莫收。濁醪有妙理，庶用慰沈浮。
雨過蘇端
作者：杜甫（唐）

雞鳴風雨交，久旱雲亦好。杖藜入春泥，無食起我早。諸家憶所曆，一飯跡便掃。蘇侯得數過，歡喜每傾倒。也複可憐人，呼兒具梨棗。濁醪必在眼，盡醉攄懷抱。紅稠屋角花，碧委牆隅草。親賓縱談謔，喧鬧畏衰老。況蒙霈澤垂，糧粒或自保。妻孥隔軍壘，撥棄不擬道。
喜晴
作者：杜甫（唐）

皇天久不雨，既雨晴亦佳。出郭眺西郊，肅肅春增華。青熒陵陂麥，窈窕桃李花。春夏各有實，我饑豈無涯。干戈雖橫放，慘澹鬥龍蛇。甘澤不猶愈，且耕今未賒。丈夫則帶甲，婦女終在家。力難及黍稷，得種菜與麻。千載商山芝，往者東門瓜。其人骨已朽，此道誰疵瑕。英賢遇轗軻，遠引蟠泥沙。顧慚昧所適，回首白日斜。漢陰有鹿門，滄海有靈查。焉能學眾口，咄咄空諮嗟。
送率府程錄事還鄉
作者：杜甫（唐）

鄙夫行衰謝，抱病昏妄集。常時往還人，記一不識十。程侯晚相遇，與語才傑立。燻然耳目開，頗覺聰明入。千載得鮑叔，末契有所及。意鐘老柏青，義動修蛇蟄。若人可數見，慰我垂白泣。告別無淹晷，百憂複相襲。內愧突不黔，庶羞以賙給。素絲挈長魚，碧酒隨玉粒。途窮見交態，世梗悲路澀。東風吹春冰，泱莽後土濕。念君惜羽翮，既飽更思戢。莫作翻雲鶻，聞呼向禽急。
述懷一首
作者：杜甫（唐）

去年潼關破，妻子隔絕久。今夏草木長，脫身得西走。麻鞋見天子，衣袖露兩肘。朝廷湣生還，親故傷老醜。涕淚授拾遺，流離主恩厚。柴門雖得去，未忍即開口。寄書問三川，不知家在否。比聞同罹禍，殺戮到雞狗。山中漏茅屋，誰複依戶牖。摧頹蒼松根，地冷骨未朽。幾人全性命，盡室豈相偶。嶔岑猛虎場，鬱結回我首。自寄一封書，今已十月後。反畏訊息來，寸心亦何有。漢運初中興，生平老耽酒。沉思歡會處，恐作窮獨叟。
送長孫九侍禦赴武威判官
作者：杜甫（唐）

驄馬新鑿蹄，銀鞍被來好。繡衣黃白郎，騎向交河道。問君適萬裡，取別何草草。天子憂涼州，嚴程到須早。去秋群胡反，不得無電掃。此行收遺甿，風俗方再造。族父領元戎，名聲國中老。奪我同官良，飄搖按城堡。使我不能餐，令我惡懷抱。若人才思闊，溟漲浸絕島。尊前失詩流，塞上得國寶。皇天悲送遠，雲雨白浩浩。東郊尚烽火，朝野色枯槁。西極柱亦傾，如何正穹昊。
送樊二十三侍禦赴漢中判官
作者：杜甫（唐）

威弧不能弦，自爾無寧歲。川穀血橫流，豺狼沸相噬。天子從北來，長驅振凋敝。頓兵岐梁下，卻跨沙漠裔。二京陷未收，四極我得制。蕭索漢水清，緬通淮湖稅。使者紛星散，王綱尚旒綴。南伯從事賢，君行立談際。生知七曜曆，手畫三軍勢。冰雪淨聰明，雷霆走精銳。幕府輟諫官，朝廷無此例。至尊方旰食，仗爾布嘉惠。補闕暮徵入，柱史晨徵憩。正當艱難時，實藉長久計。回風吹獨樹，白日照執袂。慟哭蒼煙根，山門萬重閉。居人莽牢落，遊子方迢遞。裴回悲生離，侷促老一世。陶唐歌遺民，後漢更列帝。恨無匡複姿，聊欲從此逝。
送從弟亞赴安西判官
作者：杜甫（唐）

南風作秋聲，殺氣薄炎熾。盛夏鷹隼擊，時危異人至。令弟草中來，蒼然請論事。詔書引上殿，奮舌動天意。兵法五十家，爾腹為篋笥。應對如轉丸，疏通略文字。經綸皆新語，足以正神器。宗廟尚為灰，君臣俱下淚。崆峒地無軸，青海天軒輊。西極最瘡痍，連山暗烽燧。帝曰大布衣，藉卿佐元帥。坐看清流沙，所以子奉使。歸當再前席，適遠非曆試。須存武威郡，為畫長久利。孤峰石戴驛，快馬金纏轡。黃羊飫不羶，蘆酒多還醉。踴躍常人情，慘澹苦士志。安邊敵何有，反正計始遂。吾聞駕鼓車，不合用騏驥。龍吟回其頭，夾輔待所致。
送韋十六評事充同谷郡防禦判官
作者：杜甫（唐）

昔沒賊中時，潛與子同遊。今歸行在所，王事有去留。逼側兵馬間，主憂急良籌。子雖軀幹小，老氣橫九州。挺身艱難際，張目視寇讎。朝廷壯其節，奉詔令參謀。鑾輿駐鳳翔，同穀為咽喉。西扼弱水道，南鎮枹罕陬。此邦承平日，剽劫吏所羞。況乃胡未滅，控帶莽悠悠。府中韋使君，道足示懷柔。令侄才俊茂，二美又何求。受詞太白腳，走馬仇池頭。古色沙土裂，積陰雪雲稠。羌父豪豬靴，羌兒青兕裘。吹角向月窟，蒼山旌旆愁。鳥驚出死樹，龍怒拔老湫。古來無人境，今代橫戈矛。傷哉文儒士，憤激馳林丘。中原正格鬥，後會何緣由。百年賦命定，豈料沉與浮。且複戀良友，握手步道周。論兵遠壑淨，亦可縱冥搜。題詩得秀句，劄翰時相投。
塞蘆子
作者：杜甫（唐）

五城何迢迢，迢迢隔河水。邊兵盡東徵，城內空荊杞。思明割懷衛，秀巖西未已。回略大荒來，崤函蓋虛爾。延州秦北戶，關防猶可倚。焉得一萬人，疾驅塞蘆子。岐有薛大夫，旁制山賊起。近聞昆戎徒，為退三百里。蘆關扼兩寇，深意實在此。誰能叫帝閽，胡行速如鬼。
彭衙行
作者：杜甫（唐）

憶昔避賊初，北走經險艱。夜深彭衙道，月照白水山。盡室久徒步，逢人多厚顏。參差谷鳥吟，不見遊子還。痴女饑咬我，啼畏虎狼聞。懷中掩其口，反側聲愈嗔。小兒強解事，故索苦李餐。一旬半雷雨，泥濘相牽攀。既無禦雨備，徑滑衣又寒。有時經契闊，竟日數裡間。野果充餱糧，卑枝成屋椽。早行石上水，暮宿天邊煙。少留周家窪，欲出蘆子關。故人有孫宰，高義薄曾雲。延客已曛黑，張燈啟重門。暖湯濯我足，翦紙招我魂。從此出妻孥，相視涕闌幹。眾雛爛熳睡，喚起沾盤餐。誓將與夫子，永結為弟昆。遂空所坐堂，安居奉我歡。誰肯艱難際，豁達露心肝。別來歲月周，胡羯仍構患。何當有翅翎，飛去墮爾前。
北征
作者：杜甫（唐）

皇帝二載秋，閏八月初吉。杜子將北征，蒼茫問家室。維時遭艱虞，朝野少暇日。顧慚恩私被，詔許歸蓬蓽。拜辭詣闕下，怵惕久未出。雖乏諫諍姿，恐君有遺失。君誠中興主，經緯固密勿。東胡反未已，臣甫憤所切。揮涕戀行在，道途猶恍惚。乾坤含瘡痍，憂虞何時畢。靡靡逾阡陌，人煙眇蕭瑟。所遇多被傷，呻吟更流血。回首鳳翔縣，旌旗晚明滅。前登寒山重，屢得飲馬窟。邠郊入地底，涇水中蕩潏。猛虎立我前，蒼崖吼時裂。菊垂今秋花，石戴古車轍。青雲動高興，幽事亦可悅。山果多瑣細，羅生雜橡慄。或紅如丹砂，或黑如點漆。雨露之所濡，甘苦齊結實。緬思桃源內，益歎身世拙。坡陀望鄜畤，巖穀互出沒。我行已水濱，我僕猶木末。鴟鳥鳴黃桑，野鼠拱亂穴。夜深經戰場，寒月照白骨。潼關百萬師，往者散何卒。遂令半秦民，殘害為異物。況我墮胡塵，及歸盡華髮。經年至茅屋，妻子衣百結。慟哭松聲回，悲泉共幽咽。平生所嬌兒，顏色白勝雪。見耶背面啼，垢膩腳不襪。床前兩小女，補綻才過膝。海圖坼波濤，舊繡移曲折。天吳及紫鳳，顛倒在裋褐。老夫情懷惡，嘔洩臥數日。那無囊中帛，救汝寒凜慄。粉黛亦解苞，衾裯稍羅列。瘦妻面複光，痴女頭自櫛。學母無不為，曉妝隨手抹。移時施朱鉛，狼藉畫眉闊。生還對童稚，似欲忘饑渴。問事競挽須，誰能即嗔喝。翻思在賊愁，甘受雜亂聒。新歸且慰意，生理焉能說。至尊尚蒙塵，幾日休練卒。仰觀天色改，坐覺祆氣豁。陰風西北來，慘澹隨回鶻。其王願助順，其俗善馳突。送兵五千人，驅馬一萬匹。此輩少為貴，四方服勇決。所用皆鷹騰，破敵過箭疾。聖心頗虛佇，時議氣欲奪。伊洛指掌收，西京不足拔。官軍請深入，蓄銳何俱發。此舉開青徐，旋瞻略恆碣。昊天積霜露，正氣有肅殺。禍轉亡胡歲，勢成擒胡月。胡命其能久，皇綱未宜絕。憶昨狼狽初，事與古先別。奸臣竟菹醢，同惡隨蕩析。不聞夏殷衰，中自誅褒妲。周漢獲再興，宣光果明哲。桓桓陳將軍，仗鉞奮忠烈。微爾人盡非，於今國猶活。淒涼大同殿，寂寞白獸闥。都人望翠華，佳氣向金闕。園陵固有神，掃灑數不缺。煌煌太宗業，樹立甚宏達。
得舍弟訊息
作者：杜甫（唐）

風吹紫荊樹，色與春庭暮。花落辭故枝，風回返無處。骨肉恩書重，漂泊難相遇。猶有淚成河，經天複東注。
徒步歸行
作者：杜甫（唐）

明公壯年值時危，經濟實藉英雄姿。國之社稷今若是，青袍朝士最困者，白頭拾遺徒步歸。人生交契無老少，
玉華宮
作者：杜甫（唐）

溪回松風長，蒼鼠竄古瓦。不知何王殿，遺構絕壁下。陰房鬼火青，壞道哀湍瀉。萬籟真笙竽，秋色正蕭灑。美人為黃土，況乃粉黛假。當時侍金輿，故物獨石馬。憂來藉草坐，浩歌淚盈把。冉冉征途間，誰是長年者。
九成宮
作者：杜甫（唐）

蒼山入百里，崖斷如杵臼。曾宮憑風回，岌嶪土囊口。立神扶棟樑，鑿翠開戶牖。其陽產靈芝，其陰宿牛鬥。紛披長松倒，揭gG怪石走。哀猿啼一聲，客淚迸林藪。荒哉隋家帝，制此今頹朽。向使國不亡，焉為巨唐有。雖無新增修，尚置官居守。巡非瑤水遠，跡是雕牆後。我行屬時危，仰望嗟歎久。天王守太白，駐馬更搔首。
羌村
作者：杜甫（唐）

崢嶸赤雲西，日腳下平地。柴門鳥雀噪，歸客千里至。妻孥怪我在，驚定還拭淚。世亂遭飄蕩，生還偶然遂。鄰人滿牆頭，感歎亦歔欷。夜闌更秉燭，相對如夢寐。晚歲迫偷生，還家少歡趣。嬌兒不離膝，畏我複卻去。憶昔好追涼，故繞池邊樹。蕭蕭北風勁，撫事煎百慮。賴知禾黍收，已覺糟床注。如今足斟酌，且用慰遲暮。群雞正亂叫，客至雞鬥爭。驅雞上樹木，始聞叩柴荊。父老四五人，問我久遠行。手中各有攜，傾榼濁複清。苦辭酒味薄，黍地無人耕。兵革既未息，兒童盡東徵。請為父老歌，艱難愧深情。歌罷仰天歎，四座淚縱橫。
逼仄行，贈畢曜
作者：杜甫（唐）

逼仄何逼仄，我居巷南子巷北。可恨鄰裡間，我貧無乘非無足，昔者相過今不得。實不是愛微軀，曉來急雨春風顛，睡美不聞鐘鼓傳。東家蹇驢許借我，焉能終日心拳拳，憶君誦詩神凜然。辛夷始花亦已落，速宜相就飲一鬥，恰有三百青銅錢。
送李校書二十六韻
作者：杜甫（唐）

代北有豪鷹，生子毛盡赤。渥窪騏驥兒，尤異是龍脊。李舟名父子，清峻流輩伯。人間好少年，不必須白晰。十五富文史，十八足賓客。十九授校書，二十聲輝赫。眾中每一見，使我潛動魄。自恐二男兒，辛勤養無益。幹元元年春，萬姓始安宅。舟也衣綵衣，告我欲遠適。倚門固有望，斂衽就行役。南登吟白華，已見楚山碧。藹藹鹹陽都，冠蓋日雲積。何時太夫人，堂上會親戚。汝翁草明光，天子正前席。歸期豈爛漫，別意終感激。顧我蓬屋姿，謬通金閨籍。小來習性懶，晚節慵轉劇。每愁悔吝作，如覺天地窄。羨君齒發新，行己能夕惕。臨岐意頗切，對酒不能吃。回身視綠野，慘澹如荒澤。老雁春忍饑，哀號待枯麥。時哉高飛燕，絢練新羽翮。長雲濕褒斜，漢水饒巨石。無令軒車遲，衰疾悲夙昔。
洗兵馬
作者：杜甫（唐）

中興諸將收山東，捷書日報清晝同。河廣傳聞一葦過，京師皆騎汗血馬，回紇喂肉葡萄宮。已喜皇威清海岱，成王功大心轉小，郭相謀深古來少。司徒清鑒懸明鏡，東走無複憶鱸魚，南飛覺有安巢鳥。青春複隨冠冕入，攀龍附鳳勢莫當，天下盡化為侯王。汝等豈知蒙帝力，張公一生江海客，身長九尺鬚眉蒼。徵起適遇風雲會，寸地尺天皆入貢，奇祥異瑞爭來送。不知何國致白環，田家望望惜雨幹，布穀處處催春種。淇上健兒歸莫懶，
留花門
作者：杜甫（唐）

北門天驕子，飽肉氣勇決。高秋馬肥健，挾矢射漢月。自古以為患，詩人厭薄伐。修德使其來，羈縻固不絕。胡為傾國至，出入暗金闕。中原有驅除，隱忍用此物。公主歌黃鵠，君王指白日。連雲屯左輔，百里見積雪。長戟鳥休飛，哀笳曙幽咽。田家最恐懼，麥倒桑枝折。沙苑臨清渭，泉香草豐潔。渡河不用船，千騎常撇烈。胡塵逾太行，雜種抵京室。花門既須留，原野轉蕭瑟。
病後遇王倚飲，贈歌
作者：杜甫（唐）

麟角鳳觜世莫識，煎膠續弦奇自見。尚看王生抱此懷，酷見凍餒不足恥，多病沈年苦無健。王生怪我顏色惡，頭白眼暗坐有胝，肉黃皮皺命如線。惟生哀我未平復，長安冬菹酸且綠，金城土酥靜如練。兼求富豪且割鮮，老馬為駒信不虛，當時得意況深眷。但使殘年飽吃飯，
湖城東遇孟雲卿，複歸劉顥宅宿宴，飲散因為醉歌
作者：杜甫（唐）

疾風吹塵暗河縣，行子隔手不相見。湖城城南一開眼，劉侯歎我攜客來，置酒張燈促華饌。且將款曲終今夕，天開地裂長安陌，寒盡春生洛陽殿。豈知驅車複同軌，
閿鄉薑七少府設膾，戲贈長歌
作者：杜甫（唐）

姜侯設膾當嚴冬，昨日今日皆天風。河凍未漁不易得，無聲細下飛碎雪，有骨已剁觜春蔥。偏勸腹腴愧年少，新歡便飽姜侯德，清觴異味情屢極。東歸貪路自覺難，不恨我衰子貴時，悵望且為今相憶。
戲贈閿鄉秦少公短歌
作者：杜甫（唐）

去年行宮當太白，朝回君是同舍客。同心不減骨肉親，昨夜邀歡樂更無，多才依舊能潦倒。
李鄠縣丈人胡馬行
作者：杜甫（唐）

丈人駿馬名胡騮，前年避胡過金牛。回鞭卻走見天子，一聞說盡急難材，轉益愁向駑駘輩。頭上銳耳批秋竹，洛陽大道時再清，累日喜得俱東行。鳳臆龍鬐未易識，
義鶻
作者：杜甫（唐）

陰崖有蒼鷹，養子黑柏顛。白蛇登其巢，吞噬恣朝餐。雄飛遠求食，雌者鳴辛酸。力強不可制，黃口無半存。其父從西歸，翻身入長煙。斯須領健鶻，痛憤寄所宣。鬥上捩孤影，噭哮來九天。修鱗脫遠枝，巨顙坼老拳。高空得蹭蹬，短草辭蜿蜒。折尾能一掉，飽腸皆已穿。生雖滅眾雛，死亦垂千年。物情有報復，快意貴目前。茲實鷙鳥最，急難心炯然。功成失所往，用舍何其賢。近經潏水湄，此事樵夫傳。飄蕭覺素發，凜欲沖儒冠。人生許與分，只在顧盼間。聊為義鶻行，用激壯士肝。
畫鶻行
作者：杜甫（唐）

高堂見生鶻，颯爽動秋骨。初驚無拘攣，何得立突兀。乃知畫師妙，功刮造化窟。寫作神駿姿，充君眼中物。烏鵲滿樛枝，軒然恐其出。側腦看青霄，寧為眾禽沒。長翮如刀劍，人寰可超越。乾坤空崢嶸，粉墨且蕭瑟。緬思雲沙際，自有煙霧質。吾今意何傷，顧步獨紆鬱。
瘦馬行
作者：杜甫（唐）

東郊瘦馬使我傷，骨骼硉兀如堵牆。絆之慾動轉欹側，皮幹剝落雜泥滓，毛暗蕭條連雪霜。去歲奔波逐餘寇，當時曆塊誤一蹶，委棄非汝能周防。見人慘澹若哀訴，誰家且養願終惠，更試明年春草長。
新安吏
作者：杜甫（唐）

客行新安道，喧呼聞點兵。借問新安吏，縣小更無丁。府帖昨夜下，次選中男行。中男絕短小，何以守王城。肥男有母送，瘦男獨伶俜。白水暮東流，青山猶哭聲。莫自使眼枯，收汝淚縱橫。眼枯即見骨，天地終無情。我軍取相州，日夕望其平。豈意賊難料，歸軍星散營。就糧近故壘，練卒依舊京。掘壕不到水，牧馬役亦輕。況乃王師順，撫養甚分明。送行勿泣血，僕射如父兄。
潼關吏
作者：杜甫（唐）

士卒何草草，築城潼關道。大城鐵不如，小城萬丈餘。借問潼關吏，修關還備胡。要我下馬行，為我指山隅。連雲列戰格，飛鳥不能逾。胡來但自守，豈複憂西都。丈人視要處，窄狹容單車。艱難奮長戟，萬古用一夫。哀哉桃林戰，百萬化為魚。請囑防關將，慎勿學哥舒。
石壕吏
作者：杜甫（唐）

暮投石壕村，有吏夜捉人。老翁逾牆走，老婦出門看。吏呼一何怒，婦啼一何苦。聽婦前致詞，三男鄴城戍。一男附書至，二男新戰死。存者且偷生，死者長已矣。室中更無人，惟有乳下孫。有孫母未去，出入無完裙。老嫗力雖衰，請從吏夜歸。急應河陽役，猶得備晨炊。夜久語聲絕，如聞泣幽咽。天明登前途，獨與老翁別。
新婚別
作者：杜甫（唐）

兔絲附蓬麻，引蔓故不長。嫁女與征夫，不如棄路旁。結髮為妻子，席不暖君床。暮婚晨告別，無乃太匆忙。君行雖不遠，守邊赴河陽。妾身未分明，何以拜姑嫜。父母養我時，日夜令我藏。生女有所歸，雞狗亦得將。君今往死地，沈痛迫中腸。誓欲隨君去，形勢反蒼黃。勿為新婚念，努力事戎行。婦人在軍中，兵氣恐不揚。自嗟貧家女，久致羅襦裳。羅襦不復施，對君洗紅妝。仰視百鳥飛，大小必雙翔。人事多錯迕，與君永相望。
垂老別
作者：杜甫（唐）

四郊未寧靜，垂老不得安。子孫陣亡盡，焉用身獨完。投杖出門去，同行為辛酸。幸有牙齒存，所悲骨髓幹。男兒既介冑，長揖別上官。老妻臥路啼，歲暮衣裳單。孰知是死別，且複傷其寒。此去必不歸，還聞勸加餐。土門壁甚堅，杏園度亦難。勢異鄴城下，縱死時猶寬。人生有離合，豈擇衰老端。憶昔少壯日，遲回竟長歎。萬國盡征戍，烽火被岡巒。積屍草木腥，流血川原丹。何鄉為樂土，安敢尚盤桓。棄絕蓬室居，塌然摧肺肝。
無家別
作者：杜甫（唐）

寂寞天寶後，園廬但蒿藜。我裡百餘家，世亂各東西。存者無訊息，死者為塵泥。賤子因陣敗，歸來尋舊蹊。人行見空巷，日瘦氣慘淒。但對狐與狸，豎毛怒我啼。四鄰何所有，一二老寡妻。宿鳥戀本枝，安辭且窮棲。方春獨荷鋤，日暮還灌畦。縣吏知我至，召令習鼓鞞。雖從本州役，內顧無所攜。近行止一身，遠去終轉迷。家鄉既蕩盡，遠近理亦齊。永痛長病母，五年委溝溪。生我不得力，終身兩酸嘶。人生無家別，何以為烝黎。
夏日歎
作者：杜甫（唐）

夏日出東北，陵天經中街。朱光徹厚地，鬱蒸何由開。上蒼久無雷，無乃號令乖。雨降不濡物，良田起黃埃。飛鳥苦熱死，池魚涸其泥。萬人尚流冗，舉目唯蒿萊。至今大河北，化作虎與豺。浩蕩想幽薊，王師安在哉。對食不能餐，我心殊未諧。眇然貞觀初，難與數子偕。
夏夜歎
作者：杜甫（唐）

永日不可暮，炎蒸毒我腸。安得萬裡風，飄颻吹我裳。昊天出華月，茂林延疏光。仲夏苦夜短，開軒納微涼。虛明見纖毫，羽蟲亦飛揚。物情無巨細，自適固其常。念彼荷戈士，窮年守邊疆。何由一洗濯，執熱互相望。竟夕擊刁鬥，喧聲連萬方。青紫雖被體，不如早還鄉。北城悲笳發，鸛鶴號且翔。況複煩促倦，激烈思時康。
立秋後題
作者：杜甫（唐）

日月不相饒，節序昨夜隔。玄蟬無停號，秋燕已如客。平生獨往願，惆悵年半百。罷官亦由人，何事拘形役。
興善寺貝多樹
作者：張喬（唐）

還應毫末長，始見拂丹霄。得子從西國，成陰見昔朝。勢隨雙剎直，寒出四牆遙。帶月啼春鳥，連空噪暝蜩。遠根穿古井，高頂起涼飆。影動懸燈夜，聲繁過雨朝。靜遲松桂老，堅任雪霜凋。永共終南在，應隨劫火燒。
華山
作者：張喬（唐）

青蒼河一隅，氣狀杳難圖。卓傑三峰出，高奇四嶽無。力疑擎上界，勢獨壓中區。眾水東西走，群山遠近趨。天回諸宿照，地聳百靈扶。石壁煙霞麗，龍潭雨雹粗。澄凝臨甸服，險固束神都。淺覺川原異，深應日月殊。鶴歸青靄合，仙去白雲孤。瀑漏斜飛凍，松長倒掛枯。每來尋洞穴，不擬返江湖。儻有芝田種，巖間老一夫。
送何道士歸山
作者：張喬（唐）

身非絕粒本清羸，束掛仙經杖一枝。落葉獨尋流水去，樵客若能隨洞裡，回歸人世始應悲。
城東寓居寄知己
作者：張喬（唐）

花木閑門苔蘚生，滻川特去得吟情。病來久絕洞庭信，幹時退出長如此，頻愧相憂道姓名。
再書邊事
作者：張喬（唐）

萬裡沙西寇已平，犬羊群外築空城。分營夜火燒雲遠，羌戎不識干戈老，須賀當時聖主明。
遊邊感懷二首
作者：張喬（唐）

貧遊繚繞困邊沙，卻被遼陽戰士嗟。不是無家歸不得，有家歸去似無家。兄弟江南身塞北，雁飛猶自半年餘。夜來因得思鄉夢，重讀前秋轉海書。
無題
作者：張喬（唐）

九霄無詔下，何事觸清塵。宅帶松蘿僻，身惟猿鳥親。吟看仙掌月，期有洞庭人。莫問煙霞句，懸知見嶽神。
蟬
作者：張喬（唐）

先秋蟬一悲，長是客行時。曾感去年者，又鳴何處枝。細聽殘韻在，回望舊聲遲。斷續誰家樹，涼風送別離。
江上逢進士許棠
作者：張喬（唐）

詩人推上第，新榜又無君。鶴發他鄉老，漁歌故國聞。平江流曉月，獨鳥伴餘雲。且了髫年志，沙鷗未可群。
送河西從事
作者：張喬（唐）

結束佐戎旃，河西住幾年。隴頭隨日去，磧裡寄星眠。水近沙連帳，程遙馬入天。聖朝思上策，重待奏安邊。
河湟舊卒
作者：張喬（唐）

少年隨將討河湟，頭白時清返故鄉。十萬漢軍零落盡，獨吹邊曲向殘陽。
促織
作者：張喬（唐）

念爾無機自有情，迎寒辛苦弄梭聲。椒房金屋何曾識，偏向貧家壁下鳴。
猿
作者：張喬（唐）

掛月棲雲向楚林，取來全是為清音。誰知系在黃金索，翻畏侯家不敢吟。
寄薦福寺棲白大師
作者：張喬（唐）

高塔六街無不見，塔邊名出只吾師。嘗聞朝客多相□，記得□□數句詩。
越中贈別
作者：張喬（唐）

東越相逢幾醉眠，滿樓明月鏡湖邊。別離吟斷西陵渡，楊柳秋風兩岸蟬。
寄清越上人
作者：張喬（唐）

大道本來無所染，白雲那得有心期。遠公獨刻蓮花漏，猶向空山禮六時。
宿齊山僧舍
作者：張喬（唐）

一宿經窗臥白波，萬重歸夢隔煙蘿。若言不得南宗要，長在禪床事更多。
春日遊曲江
作者：張喬（唐）

日暖鴛鴦拍浪春，蒹葭浦際聚青蘋。若論來往鄉心切，須是煙波島上人。
漁家
作者：張喬（唐）

擁棹思悠悠，更深泛積流。唯將一星火，何處宿蘆洲。
送人及第歸海東
作者：張喬（唐）

東風日邊起，草木一時春。自笑中華路，年年送遠人。
題河中鸛雀樓
作者：張喬（唐）

高樓懷古動悲歌，鸛雀今無野燕過。樹隔五陵秋色早，十載重來值搖落，天涯歸計欲如何。
宿洛都門
作者：張喬（唐）

山川馬上度邊禽，一宿都門永夜吟。客路不歸秋又晚，西風吹動洛陽砧。
對月二首
作者：張喬（唐）

圓魄上寒空，皆言四海同。安知千裡外，不有雨兼風。盈缺青冥外，東風萬古吹。何人種丹桂，不長出輪枝。
贈友人
作者：張喬（唐）

自說安貧歸未得，竹邊門掩小池冰。典琴賒酒吟過寺，幾時獻了相如賦，共向嵩山採茯苓。
笛
作者：張喬（唐）

剪雨裁煙一節秋，落梅楊柳曲中愁。尊前暫借殷勤看，明日曾聞向隴頭。
漁者
作者：張喬（唐）

首戴圓荷發不梳，葉舟為宅水為居。沙頭聚看人如市，釣得澄江一丈魚。
宿潺湲亭
作者：張喬（唐）

走月流煙疊樹西，聽來愁甚聽猿啼。幾時禦水聲邊住，卻夢潺湲宿此溪。
臺城
作者：張喬（唐）

宮殿餘基長草花，景陽宮樹噪村鴉。雲屯雉堞依然在，空繞漁樵四五家。
寄山僧
作者：張喬（唐）

閑倚蒲團向日眠，不能歸老嶽雲邊。舊時僧侶無人在，惟有長松見少年。
題上元許棠所任王昌齡廳
作者：張喬（唐）

琉璃堂裡當時客，久絕吟聲繼後塵。百四十年庭樹老，如今重得見詩人。
自誚
作者：張喬（唐）

每到花時恨道窮，一生光景半成空。只應抱璞非良玉，豈得年年不至公。
贈河南詩友
作者：張喬（唐）

山東令族玉無塵，裁剪煙花筆下春。不把瑤華借風月，洛陽才子更何人。
寄維揚故人
作者：張喬（唐）

離別河邊綰柳條，千山萬水玉人遙。月明記得相尋處，城鎖東風十五橋。
孤雲
作者：張喬（唐）

舒捲因風何所之，碧天孤影勢遲遲。莫言長是無心物，還有隨龍作雨時。
詠棋子贈弈僧
作者：張喬（唐）

黑白誰能用入玄，千回生死體方圓。空門說得恆沙劫，應笑終年為一先。
穀口作
作者：張喬（唐）

巴客青冥過嶺塵，雪崖交映一川春。晴朝採藥尋源去，必恐雲深見異人。
寄弟
作者：張喬（唐）

故里行人戰後疏，青崖萍寄白雲居。那堪又是傷春日，把得長安落第書。
春日有懷
作者：張喬（唐）

高下尋花春景遲，汾陽臺榭白雲詩。看山懷古翻惆悵，未勝遙傳不到時。
鷺鷥障子
作者：張喬（唐）

剪得機中如雪素，畫為江上帶絲禽。閑來相對茅堂下，引出煙波萬裡心。
甘露寺僧房
作者：張喬（唐）

臨水登山路，重尋旅思勞。竹陰行處密，僧臘別來高。遠岫明寒火，危樓響夜濤。悲秋不成寐，明月上千舠。
宿江叟島居
作者：張喬（唐）

一家煙島隈，竹裡夜窗開。數派分潮去，千檣聚月來。石樓雲斷續，澗渚雁徘徊。了得平生志，還歸築釣臺。
江村
作者：張喬（唐）

貧遊無定蹤，鄉信轉難逢。寒渚暮煙闊，去帆歸思重。潮平低戌火，木落遠山鐘。況是漁家宿，疏籬響夜舂。
贈進士顧雲
作者：張喬（唐）

潮檻煙波別釣津，西京同□荻□貧。不知守道歸何日，與君愁寂無消處，賒酒青門送楚人。
贈頭陀僧
作者：張喬（唐）

自說年深別石橋，遍遊靈跡熟南朝。已知世路皆虛幻，如今竹院藏衰老，一點寒燈弟子燒。
尋陽村舍
作者：張喬（唐）

荒林寄遠居，坐臥見樵漁。夜火隨船遠，寒更出郡疏。雪迷登嶽路，風阻轉江書。寂寞高窗下，思鄉歲欲除。
江樓作
作者：張喬（唐）

憑檻見天涯，非秋亦可悲。晚天帆去疾，春雪燕來遲。山水分鄉縣，干戈足別離。南人廢耕織，早晚罷王師。
回鸞閣寫望
作者：張喬（唐）

古閣上空半，寥寥千里心。多年為客路，盡日倚欄吟。山壓秦川重，河來虜塞深。回鑾今不見，煙霧杳沉沉。
題宣州開元寺
作者：張喬（唐）

誰家煙徑長莓苔，金碧虛欄竹上開。流水遠分山色斷，達理始應盡惆悵，僧閑應得話天臺。
題友人草堂
作者：張喬（唐）

空山卜隱初，生計亦無餘。三畝水邊竹，一床琴畔書。深林收晚果，絕頂拾秋蔬。堅話長如此，何年獻子虛。
七松亭
作者：張喬（唐）

七松亭上望秦川，高鳥閑雲滿目前。已比子真耕穀口，明月影中宮漏近，佩聲應宿使朝天。
題友人林齋
作者：張喬（唐）

喬木帶涼蟬，來吟暑雨天。不離高枕上，似宿遠山邊。簟冷窗中月，茶香竹裡泉。吾廬近溪島，憶別動經年。
經宣城元員外山居
作者：張喬（唐）

無人襲仙隱，石室閉空山。避燒猿猶到，隨雲鶴不還。澗荒巖影在，橋斷樹陰閑。但有黃河賦，長留在世間。
經九華山費徵君故居
作者：張喬（唐）

草堂蕪沒後，來往問樵翁。斷石荒林外，孤墳晚照中。數溪分大野，九子立寒空。煙壁曾行處，青雲路不通。
題賈島吟詩臺
作者：張喬（唐）

吟魂不復遊，臺亦似荒丘。一徑草中出，長江天外流。暝煙寒鳥集，殘月夜蟲愁。願得生禾黍，鋤平恨即休。
遊南嶽
作者：張喬（唐）

入巖仙境清，行盡複重行。若得閒無事，長來寄此生。澗松閑易老，籠燭晚生明。一宿泉聲裡，思鄉夢不成。
尋桃源
作者：張喬（唐）

武林春草齊，花影隔澄溪。路遠無人去，山空有鳥啼。水垂青靄斷，松偃綠蘿低。世上迷途客，經茲盡不迷。
青鳥泉
作者：張喬（唐）

只此沉仙翼，瑤池似不遙。有聲懸翠壁，無勢下丹霄。淨瀨煙霞古，寒原草木凋。山河幾更變，幽咽到唐朝。
望巫山
作者：張喬（唐）

溪疊雲深轉谷遲，暝投孤店草蟲悲。愁連遠水波濤夜，東歸未必勝羈旅，況是東歸未有期。
省中偶作
作者：張喬（唐）

二轉郎曹自勉旃，莎階吟步想前賢。不如何遜無佳句，乳毛松雪春來好，直夜清閒且學禪。
秋夕
作者：張喬（唐）

春恨複秋悲，秋悲難到時。每逢明月夜，長起故山思。巷僻行吟遠，蛩多獨臥遲。溪僧與樵客，動別十年期。
山中冬夜
作者：張喬（唐）

寒葉風搖盡，空林鳥宿稀。澗冰妨鹿飲，山雪阻僧歸。夜坐塵心定，長吟語力微。人間去多事，何處夢柴扉。
宿劉溫書齋
作者：張喬（唐）

不掩盈窗月，天然格調高。涼風移蟋蟀，落葉在離騷。回筆挑燈燼，懸圖見海濤。因論三國志，空載幾英豪。
歸舊山
作者：張喬（唐）

昔年山下結茅茨，村落重來野徑移。樵客相逢悲往事，此景一拋吟欲老，可能文字聖朝知。
潭上作
作者：張喬（唐）

竹島殘陽映翠微，雪翎禽過碧潭飛。人間未有關身事，每到漁家不欲歸。
楊花落
作者：張喬（唐）

北斗南迴春物老，紅英落盡綠尚早。韶風澹蕩無所依，人家女兒出羅幕，淨掃玉除看花落。寶環纖手捧更飛，東園桃李芳已歇，猶有楊花嬌暮春。
九華樓晴望
作者：張喬（唐）

一夜江潭風雨後，九華晴望倚天秋。重來此地知何日，欲別殷勤更上樓。
終南山
作者：張喬（唐）

帶雪複銜春，橫天佔半秦。勢奇看不定，景變寫難真。洞遠皆通嶽，川多更有神。白雲幽絕處，自古屬樵人。
哭陳陶
作者：張喬（唐）

先生抱衰疾，不起茂陵間。夕臨諸孤少，荒居弔客還。遺文禪東嶽，留語葬鄉山。多雨銘旌故，殘燈素帳閑。樂章誰與集，隴樹即堪攀。神理今難問，予將叫帝關。
長門怨
作者：張喬（唐）

禦泉長繞鳳凰樓，自是恩波別處流。閑揲舞衣歸未得，夜來砧杵六宮秋。
病中書懷呈友人
作者：溫庭筠（唐）

逸足皆先路，窮郊獨向隅。頑童逃廣柳，羸馬臥平蕪。黃卷嗟誰問，朱弦偶自娛。鹿鳴皆綴士，雌伏竟非夫。埰地荒遺野，爰田失故都。亡羊猶博簺，牧馬倦呼盧。奕世參周祿，承家學魯儒。功庸留劍舄，銘戒在盤盂。經濟懷良畫，行藏識遠圖。未能鳴楚玉，空欲握隋珠。定為魚緣木，曾因兔守株。五車堆縹帙，三徑闔繩樞。適與群英集，將期善價沽。葉龍圖夭矯，燕鼠笑胡盧。賦分知前定，寒心畏厚誣。躡塵追慶忌，操劍學班輸。文囿陪多士，神州試大巫。對雖希鼓瑟，名亦濫吹竽。正使猜奔競，何嘗計有無。鎦惔虛訪覓，王霸竟揶揄。市義虛焚券，關譏謾棄繻。至言今信矣，微尚亦悲夫。白雪調歌響，清風樂舞雩。脅肩難黽勉，搔首易嗟籲。角勝非能者，推賢見射乎。兕觥增恐竦，杯水失錙銖。粉垛收丹採，金髇隱僕姑。垂櫜羞盡爵，揚觶辱彎弧。虎拙休言畫，龍希莫學屠。轉蓬隨款段，耘草闢墁壚。受業鄉名鄭，藏機穀號愚。質文精等貫，琴築韻相須。築室連中野，誅茅接上腴。葦花綸虎落，松癭鬥欒櫨。靜語鶯相對，閑眠鶴浪俱。蕊多勞蝶翅，香酷墜蜂須。芳草迷三島，澄波似五湖。躍魚翻藻荇，愁鷺睡葭蘆。暝渚藏鸂鶒，幽屏臥鷓鴣。苦辛隨藝殖，甘旨仰樵蘇。笑語空懷橘，窮愁亦據梧。尚能甘半菽，非敢薄生芻。釣石封蒼蘚，芳蹊豔絳跗。樹蘭畦繚繞，穿竹路縈紆。機杼非桑女，林園異木奴。橫竿窺赤鯉，持翳望青鸕。泮水思芹味，琅琊得稻租。杖輕藜擁腫，衣破芰披敷。芳意憂鶗鴂，愁聲覺蟪蛄。短簷喧語燕，高木墮饑鼯。事迫離幽墅，貧牽犯畏途。愛憎防杜摯，悲歎似楊朱。旅食常過衛，羈遊欲渡瀘。塞歌傷督護，邊角思單於。堡戍標槍槊，關河鎖舳艫。威容尊大樹，刑法避秋荼。遠目窮千里，歸心寄九衢。寢甘誠系滯，漿饋貴睢盱。懷刺名先遠，幹時道自孤。齒牙頻激發，簦笈尚崎嶇。蓮府侯門貴，霜臺帝命俞。驥蹄初躡景，鵬翅欲摶扶。寓直回驄馬，分曹對暝烏。百神歆彷彿，孤竹韻含糊。鳳闕分班立，鵷行竦劍趨。觸邪承密勿，持法奉籲謨。鳴玉鏘登降，衡牙響曳婁。祀親和氏璧，香近博山爐。瑞景森瓊樹，輕水瑩玉壺。豸冠簪鐵柱，螭首對金鋪。內史書千卷，將軍畫一廚。眼明驚氣象，心死伏規模。豈意觀文物，保勞琢碔砆。草肥牧騕褭，苔澀淬昆吾。鄉思巢枝鳥，年華過隙駒。銜恩空抱影，酬德未捐軀。時輩推良友，家聲繼令圖。致身傷短翮，驤首顧疲駑。班馬方齊騖，陳雷亦並驅。昔皆言爾志，今亦畏吾徒。有氣幹牛鬥，無人辯轆轤。客來斟綠蟻，妻試踏青蚨。積毀方銷骨，微瑕懼掩瑜。蛇予猶轉戰，魚服自囚拘。欲就欺人事，何能逭鬼誅。是非迷覺夢，行役議秦吳。凜冽風埃慘，蕭條草木枯。低徊傷志氣，蒙犯變肌膚。旅雁唯聞叫，饑鷹不待呼。夢梭拋促織，心繭學蜘蛛。寧複機難料，庸非信未孚。激揚銜箭虎，疑懼聽冰狐。處己將營窟，論心若合符。浪言輝棣萼，何所託葭莩。喬木能求友，危巢莫嚇雛。風華飄領袖，詩禮拜衾繻。欹枕情何苦，同舟道豈殊。放懷親蕙芷，收跡異桑榆。贈遠聊攀柳，栽書欲截蒲。瞻風無限淚，回首更踟躕。
感舊陳情五十韻獻淮南李僕射
作者：溫庭筠（唐）

嵇紹垂髫日，山濤筮仕年。琴樽陳席上，紈綺拜床前。鄰裡才三徙，雲霄已九遷。感深情惝怳，言發淚潺湲。憶昔龍圖盛，方今鶴羽全。桂枝香可襲，楊葉舊頻穿。玉籍標人瑞，金丹化地仙。賦成攢筆寫，歌出滿城傳。既矯排虛翅，將持造物權。萬靈思鼓鑄，群品待陶甄。視草絲綸出，持綱雨露懸。法行黃道內，居近翠華邊。書跡臨湯鼎，吟聲接舜弦。白麻紅燭夜，清漏紫微天。雷電隨神筆，魚龍落彩箋。閑宵陪雍時，清暑在甘泉。耿介非持祿，優遊是養賢。冰清臨百粵，風靡化三川。委寄崇推轂，威儀壓控弦。梁園提彀騎，淮水換戎旃。照日青油濕，迎風錦帳鮮。黛蛾陳二八，珠履列三千。舞轉回紅袖，歌愁斂翠鈿。滿堂開照曜，分座儼嬋娟。油額芙蓉帳，香塵玳瑁筵。繡旗隨影合，金陣似波旋。緹幕深回互，朱門暗接連。彩虯蟠畫戟，花馬立金鞭。有客將誰託，無媒竊自憐。抑揚中散曲，漂泊孝廉船。未展幹時策，徒拋負郭田。轉蓬猶邈爾，懷橘更潸然。投足乖蹊徑，冥心向簡編。未知魚躍地，空愧鹿鳴篇。稷下期方至，漳濱病未痊。定非籠外鳥，真是殼中蟬。蕙徑鄰幽澹，荊扉興靜便。草堂苔點點，蔬囿水濺濺。釣罷溪雲重，樵歸澗月圓。懶多成宿疢，愁甚似春眠。木直終難怨，膏明只自煎。鄭鄉空健羨，陳榻未招延。旅食逢春盡，羈遊為事牽。宦無毛義檄，婚乏阮修錢。冉弱營中柳，披敷幕下蓮。儻能容委質，非敢望差肩。澀劍猶堪淬，餘朱或可研。從師當鼓篋，窮理久忘筌。折簡能榮瘁，遣簪莫棄捐。韶光如見借，寒穀變風煙。
題翠微寺二十二韻
作者：溫庭筠（唐）

邠土初成邑，虞賓竟讓王。幹符初得位，天弩夜收鋩。偃息齊三代，優遊念四方。萬靈扶正寢，千嶂抱重岡。幽石歸階陛，喬柯入棟樑。火雲如沃雪，湯殿似含霜。澗籟添仙曲，巖花借禦香。野麋陪獸舞，林鳥逐鵷行。鏡寫三秦色，窗搖八水光。問雲徵楚女，疑粉試何郎。蘭芷承雕輦，杉蘿入畫堂。受朝松露曉，頒朔桂煙涼。嵐濕金鋪外，溪鳴錦幄傍。倚絲憂漢祖，持璧告秦皇。短景催風馭，長星屬羽觴。儲君猶問豎，元老已登床。鶴蓋趨平樂，雞人下建章。龍髯悲滿眼，螭首淚沾裳。疊鼓嚴靈仗，吹笙送夕陽。斷泉辭劍佩，昏日伴旗常。遺廟青蓮在，頹垣碧草芳。無因奏韶濩，流涕對幽篁。
過孔北海墓二十韻
作者：溫庭筠（唐）

撫事如神遇，臨風獨涕零。墓平春草綠，碑折古苔青。珪玉埋英氣，山河孕炳靈。發言驚辨囿，撝翰動文星。蘊策期幹世，持權欲反經。激揚思壯志，流落歎頹齡。惡木人皆息，貪泉我獨醒。輪轅無匠石，刀幾有庖丁。碌碌迷藏器，規規守挈瓶。憤容淩鼎鑊，公議動朝廷。故國將辭寵，危邦竟緩刑。鈍工磨白璧，凡石礪青萍。揭日昭東夏，摶風滯北溟。後塵遵軌轍，前席詠儀型。木秀當憂悴，弦傷不底寧。矜誇遭斥鷃，光彩困飛螢。白羽留談柄，清風襲德馨。鸞凰嬰雪刃，狼虎犯雲屏。蘭蕙荒遺址，榛蕪蔽舊坰。鐶轅近沂水，何事戀明庭。
過華清宮二十二韻
作者：溫庭筠（唐）

憶昔開元日，承平事勝遊。貴妃專寵倖，天子富春秋。月白霓裳殿，風乾羯鼓樓。鬥雞花蔽膝，騎馬玉搔頭。繡轂千門妓，金鞍萬戶侯。薄雲欹雀扇，輕雪犯貂裘。過客聞韶濩，居人識冕旒。氣和春不覺，煙暖霽難收。澀浪和瓊甃，晴陽上彩斿。卷衣輕鬢懶，窺鏡澹蛾羞。屏掩芙蓉帳，簾褰玳瑁鉤。重瞳分渭曲，纖手指神州。禦案迷萱草，天袍妒石榴。深巖藏浴鳳，鮮隰媚潛虯。不料邯鄲蝨，俄成即墨牛。劍鋒揮太皞，旗焰拂蚩尤。內嬖陪行在，孤臣預坐籌。瑤簪遺翡翠，霜仗駐驊騮。豔笑雙飛斷，香魂一哭休。早梅悲蜀道，高樹隔昭丘。朱閣重霄近，蒼崖萬古愁。至今湯殿水，嗚咽縣前流。
洞戶二十二韻
作者：溫庭筠（唐）

洞戶連珠網，方疏隱碧潯。燭盤煙墜燼，簾壓月通陰。粉白仙郎署，霜清玉女砧。醉鄉高窈窈，棋陣靜愔愔。素手琉璃扇，玄髫玳瑁簪。昔邪看寄跡，梔子詠同心。樹列千秋勝，樓懸七夕針。舊詞翻白紵，新賦換黃金。唳鶴調蠻鼓，驚蟬應寶琴。舞疑繁易度，歌轉斷難尋。露委花相妒，風欹柳不禁。橋彎雙表迥，池漲一篙深。清蹕傳恢囿，黃旗幸上林。神鷹參翰苑，天馬破蹄涔。武庫方題品，文園有好音。朱莖殊菌蠢，丹桂欲蕭森。黼帳回瑤席，華燈對錦衾。畫圖驚走獸，書帖得來禽。河曙秦樓映，山晴魏闕臨。綠囊逢趙後，青鎖見王沈。任達嫌孤憤，疏慵倦九箴。若為南遁客，猶作臥龍吟。
南陽送客
作者：李白（唐）

鬥酒勿為薄，寸心貴不忘。坐惜故人去，偏令遊子傷。離顏怨芳草，春思結垂楊。揮手再三別，臨岐空斷腸。
送張舍人之江東
作者：李白（唐）

張翰江東去，正值秋風時。天清一雁遠，海闊孤帆遲。白日行欲暮，滄波杳難期。吳洲如見月，千里幸相思。
送王屋山人魏萬還王屋
作者：李白（唐）

仙人東方生，浩蕩弄雲海。沛然乘天遊，獨往失所在。魏侯繼大名，本家聊攝城。卷舒入元化，跡與古賢並。十三弄文史，揮筆如振綺。辯折田巴生，心齊魯連子。西涉清洛源，頗驚人世喧。採秀臥王屋，因窺洞天門。朅來遊嵩峰，羽客何雙雙。朝攜月光子，暮宿玉女窗。鬼谷上窈窕，龍潭下奔潈。東浮汴河水，訪我三千里。逸興滿吳雲，飄颻浙江汜。揮手杭越間，樟亭望潮還。濤卷海門石，雲橫天際山。白馬走素車，雷奔駭心顏。遙聞會稽美，且度耶溪水。萬壑與千巖，崢嶸鏡湖裡。秀色不可名，清輝滿江城。人遊月邊去，舟在空中行。此中久延佇，入剡尋王許。笑讀曹娥碑，沉吟黃絹語。天臺連四明，日入向國清。五峰轉月色，百里行松聲。靈溪諮沿越，華頂殊超忽。石樑橫青天，側足履半月。忽然思永嘉，不憚海路賒。掛席曆海嶠，回瞻赤城霞。赤城漸微沒，孤嶼前嶢兀。水續萬古流，亭空千霜月。縉雲川穀難，石門最可觀。瀑布掛北斗，莫窮此水端。噴壁灑素雪，空濛生晝寒。卻思惡溪去，寧懼惡溪惡。咆哮七十灘，水石相噴薄。路創李北海，巖開謝康樂。松風和猿聲，搜尋連洞壑。徑出梅花橋，雙溪納歸潮。落帆金華岸，赤松若可招。沈約八詠樓，城西孤岧嶢。岧嶢四荒外，曠望群川會。雲卷天地開，波連浙西大。亂流新安口，北指嚴光瀨。釣臺碧雲中，邈與蒼嶺對。稍稍來吳都，裴回上姑蘇。煙綿橫九疑，漭蕩見五湖。目極心更遠，悲歌但長籲。回橈楚江濱，揮策揚子津。身著日本裘，昂藏出風塵。五月造我語，知非儓儗人。相逢樂無限，水石日在眼。徒幹五諸侯，不致百金產。吾友揚子雲，絃歌播清芬。雖為江寧宰，好與山公群。乘興但一行，且知我愛君。君來幾何時，仙台應有期。東窗綠玉樹，定長三五枝。至今天壇人，當笑爾歸遲。我苦惜遠別，茫然使心悲。黃河若不斷，白首長相思。
送當塗趙少府赴長蘆
作者：李白（唐）

我來揚都市，送客回輕舠。因誇楚太子，便睹廣陵濤。仙尉趙家玉，英風淩四豪。維舟至長蘆，目送煙雲高。搖扇對酒樓，持袂把蟹螯。前途倘相思，登嶽一長謠。
送友人尋越中山水
作者：李白（唐）

聞道稽山去，偏宜謝客才。千巖泉灑落，萬壑樹縈回。東海橫秦望，西陵繞越臺。湖清霜鏡曉，濤白雪山來。八月枚乘筆，三吳張翰杯。此中多逸興，早晚向天臺。
送族弟凝之滁求婚崔氏
作者：李白（唐）

與爾情不淺，忘筌已得魚。玉臺掛寶鏡，持此意何如。坦腹東床下，由來志氣疏。遙知向前路，擲果定盈車。
送友人遊梅湖
作者：李白（唐）

送君遊梅湖，應見梅花發。有使寄我來，無令紅芳歇。暫行新林浦，定醉金陵月。莫惜一雁書，音塵坐胡越。
送崔十二遊天竺寺
作者：李白（唐）

還聞天竺寺，夢想懷東越。每年海樹霜，桂子落秋月。送君遊此地，已屬流芳歇。待我來歲行，相隨浮溟渤。
送楊山人歸天臺
作者：李白（唐）

客有思天臺，東行路超忽。濤落浙江秋，沙明浦陽月。今遊方厭楚，昨夢先歸越。且盡秉燭歡，無辭淩晨發。我家小阮賢，剖竹赤城邊。詩人多見重，官燭未曾然。興引登山屐，情催泛海船。石橋如可度，攜手弄雲煙。
送溫處士歸黃山白鵝峰舊居
作者：李白（唐）

黃山四千仞，三十二蓮峰。丹崖夾石柱，菡萏金芙蓉。伊昔升絕頂，下窺天目松。仙人煉玉處，羽化留餘蹤。亦聞溫伯雪，獨往今相逢。採秀辭五嶽，攀巖曆萬重。歸休白鵝嶺，渴飲丹砂井。鳳吹我時來，雲車爾當整。去去陵陽東，行行芳桂叢。回溪十六度，碧嶂盡晴空。他日還相訪，乘橋躡彩虹。
送方士趙叟之東平
作者：李白（唐）

長桑曉洞視，五藏無全牛。趙叟得秘訣，還從方士遊。西過獲麟臺，為我吊孔丘。念別複懷古，潸然空淚流。
送韓準、裴政、孔巢父還山
作者：李白（唐）

獵客張兔罝，不能掛龍虎。所以青雲人，高歌在巖戶。韓生信英彥，裴子含清真。孔侯複秀出，俱與雲霞親。峻節淩遠松，同衾臥磐石。斧冰嗽寒泉，三子同二屐。時時或乘興，往往雲無心。出山揖牧伯，長嘯輕衣簪。昨宵夢裡還，雲弄竹溪月。今晨魯東門，帳飲與君別。雪崖滑去馬，蘿徑迷歸人。相思若煙草，曆亂無冬春。
送楊少府赴選
作者：李白（唐）

大國置衡鏡，準平天地心。群賢無邪人，朗鑒窮情深。吾君詠南風，袞冕彈鳴琴。時泰多美士，京國會纓簪。山苗落澗底，幽松出高岑。夫子有盛才，主司得球琳。流水非鄭曲，前行遇知音。衣工剪綺繡，一誤傷千金。何惜刀尺餘，不裁寒女衾。我非彈冠者，感別但開襟。空谷無白駒，賢人豈悲吟。大道安棄物，時來或招尋。爾見山吏部，當應無陸沉。
對雪奉餞任城六父秩滿歸京
作者：李白（唐）

龍虎謝鞭策，鵷鸞不司晨。君看海上鶴，何似籠中鶉。獨用天地心，浮雲乃吾身。雖將簪組狎，若與煙霞親。季父有英風，白眉超常倫。一官即夢寐，脫屣歸西秦。竇公敞華筵，墨客盡來臻。燕歌落胡雁，郢曲回陽春。徵馬百度嘶，遊車動行塵。躊躇未忍去，戀此四座人。餞離駐高駕，惜別空殷勤。何時竹林下，更與步兵鄰。